Tepelná izolácia sa vyrába z pranej ovčej vlny. Výsledný produkt je ekologicky bezchybný, ošetruje sa zdravotne bezchybnými prísadami, ktoré zaisťujú odolnosť proti hmyzu a plesniam a zároveň zvyšujú požiarnu odolnosť.
Dodáva sa vo forme rohoží. V drevostavbách sa uplatňuje ako výplňová izolácia stien a striech. Vhodná je do zrubových stavieb pre svoju vysokú schopnosť stabilizovať vlhkostný režim v interiéri. Izolačné schopnosti sú opäť výborné – súčiniteľ tepelnej vodivosti materiálu je udávaný v rozmedzí 0,038 až 0,050 W/m.K. Vysoká absorpčná schopnosť zaisťuje, že izolačné schopnosti sa pôsobením vlhkosti neznižujú. Naviac má schopnosť absorpcie škodlivých látok, napríklad formaldehydov z interiéru.
Keď ovce dvakrát ročne ostrihajú, získajú nepranú vlnu. Prať sa ale musí. Šetrne a na prírodno; len mydlom a sódou tak, aby sa tuk z ovčej vlny vypral až do zostatkového obsahu (maximálne 1%). Pri preplachovaní sa nanáša prostriedok proti moľom, ktorý sa už osvedčil v textilnej brandži. Nepoškodzuje vlnené vlákna a ani sa neskôr nevyparuje. Do pláchania sa pridá aj ochranný prostriedok proti plameňom Boralin. Po uschnutí a zhutnení sa materiál opäť uvoľní v rozvoľňovacom stroji, ešte raz sa vyčistí, spracuje v mykacom zariadení, rozvoľní valcami, pridajú sa ďalšie procedúry, až napokon vznikne vláknová pavučina, ktorá sa dostane na jemnú polypropylénovú mriežku. V teplovzdušnej komore sa aktivuje lepidlo PP-mriežky a stojaca vláknová pavučina sa na ňu upevní.
Prečo ovca? • izolácia z ovčej vlny je vynálezom prírody,
• čím extrémnejšie podmienky, tým viac sa prejavia pozitívne vlastnosti izolácie z ovčej vlny;
• ovčia vlna prirodzene absorbuje vlhkosť, táto schopnosť zabraňuje kondenzácii v konštrukcii, reguluje vlhkosť vzduchu a vytvára príjemnú klímu v miestnosti
• zdravý vzduch v miestnosti zaručuje vyššiu kvalitu bývania,
• obnoviteľná surovina – rastie sama,
• vďaka stojatým vláknam si materiál z ovčej vlny zabezpečil trvalú tvarovú stabilitu pri minimálnej objemovej hmotnosti,
• difúzne otvorený materiál, priedušná izolácia,
• jednoduchá a zdraviu neškodná montáž.
Pri výrobe viacvrstvového izolačného materiálu sa jednovrstvové podložky z ovčej vlny položia na seba a v sušičke sa navzájom spoja. Takto upravená vlna sa stane nielen ekologickou tepelnou izoláciou, ale súčasne pôsobí aj ako prirodzená klimatizácia obytného priestoru. Jej difúzne vlastnosti priaznivo regulujú vlhkosť celého obytného prietoru. Výsledkom je primerané teplo v zime a príjemný chlad v lete.
o izolácii z ovčej vlny aj v správach STV: http://www.stv.sk/…v/spravy-stv?…